**Eparhija bihaćko-petrovačka** je eparhija Srpske pravoslavne crkve sa a sedištem u Bosanskom Petrovcu, gde se nalazi i saborna crkva eparhije.

Nadležni arhijerej je gospodin Sergije (Karanović).

Istorijat
---------

Manastir Klisina kod Prijedora
### Osnivanje

Zamisao o stvaranju Bihaćke eparhije u Saboru srpske crkve, postojala je još 1921. godine, ali je tek 1925. godine izabran prvi episkop Bihaćke eparhije Dr Venijamin Taušanović, koji je ovom eparhijom upravljao četiri godine. Poslije njegovog premještaja 1929. godine za episkopa zletovsko-strumičkog, eparhijom su administrirali episkopi: banjalučki, dalmatinski i zvorničko-tuzlanski do 1934. godine, kada je ova eparhija ukinuta.

U toku Drugog svjetskog rata područje Bihaćke eparhije teško je stradalo od ustaša, a pravoslavni Hram Silaska Svetog duha na apostole, u Bihaću, bio je prvi porušeni hram u NDH 1941. godine. Nezavisna Država Hrvatska je 5. maja 1942. godine podijeljena na četiri eparhije za „Hrvatsku pravoslavnu crkvu", i to: Zagrebačku, Brodsku, Petrovačku i Sarajevsku. Na svu sreću, do popunjavanja „Petrovačke eparhije" nije nikada došlo.

### Obnova

Proučavajući predratno, ratno i poslijeratno stanje na području Bosanske Krajine, episkopi dalmatinski G. Nikolaj (Mrđa) i banjalučki G. Jefrem (Milutinović), u obrazloženju svog predloga Svetog arhijerejskog sabora, za obnovljenje Eparhije bihaćke.

Razmotrivši predlog pomenutih arhijereja, sabor je osnovao novu eparhiju sa nazivom Bihaćko-petrovačka, a za njeno sjedište određen je Bosanski Petrovac. Tako je Bihaćko-petrovačka eparhija osnovana odlukom Svetog arhijerejskog sabora Srpske pravoslavne crkve na njegovom redovnom zasedanju u manastiru Pećkoj patrijaršiji, 19/6. maja 1990. godine. Ova eparhija je određena i kao naslednica Bihaćke eparhije, koja je osnovana 1925. godine sa sedištem u Bihaću. U sastav novoosnovane eparhije ušli su dijelovi eparhija Banjalučke i Dalmatinske.

U toku rata 1992-1995. područje Bihaćko-petrovačke eparhije teško je stradalo. Uništeni su mnogi hramovi, a mnogobrojno stanovištvo je usljed ratnih dejstava izbjeglo ili protjerano sa svojih domaćinstava, uključujući takođe i episkopa Hrizostoma i sveštenstvo koje se nalazilo u kriznim područjima. Obnova ratom stradale eparhije počela je povratkom episkopa Hrizostoma u selo Podrašnica, opština Mrkonjić Grad 1996. godine.

Namesništva
-----------

Namesništva eparhije su:

* Arhijerejsko namesništvo grahovsko-drvarsko
* Arhijerejsko namesništvo ključko
* Arhijerejsko namesništvo lijevljansko-glamočko
* Arhijerejsko namesništvo petrovačko-bihaćko
* Arhijerejsko namesništvo sansko-krupsko
* Arhijerejsko namesništvo šipovsko

Eparhija bihaćko-petrovačka se prostire na 12 političkih opština, i to: Bosanski Petrovac, Livno, Glamoč, Bosansko Grahovo, Drvar, Bihać, Cazin, Velika Kladuša, Bužim, Bosanska Krupa, Sanski Most i Ključ.

Manastiri
---------

U okviru Eparhije bihaćko-petrovačke postoji šest manastira:

* Manastir Rmanj,
* Manastir Glogovac,
* Manastir Veselinje,
* Manastir Klisina,
* Manastir Treskavac,
* Manastir Medna.

Vidi još
--------

* Hram Silaska Svetog duha u Vrbici

Izvori
------

* Zvanična stranica Eparhije bihaćko-petrovačke
* Eparhija bihaćko-petrovačka
* 20 godina Eparhije bihaćko-petrovačke Arhivirano 2017-08-19 na Wayback Machine-u

Vanjske veze
------------

* Zvanična stranica Eparhije bihaćko-petrovačke

| * p
* r
* u
Srpska pravoslavna crkva |
| --- |
| Tijela i ustanove | Patrijarh srpski • Sveti arhijerejski sabor • Sveti arhijerejski sinod • Patrijaršijski savjet • Patrijaršijski upravni odbor • Izdavački fond • Svetosavska omladinska zajednica • Versko dobrotvorno starateljstvo |
| Arhiepiskopijei mitropolije | Beogradsko-karlovačka • Dabrobosanska • Zagrebačko-ljubljanska • Crnogorsko-primorska • Australijsko-novozelandska |
| Eparhije | Australijsko-novozelandska • Austrijsko-švajcarska • Banatska • Banjalučka • Bačka • Bihaćko-petrovačka • Braničevska • Britansko-skandinavska • Budimljansko-nikšićka • Budimska • Buenosajreska • Valjevska • Vranjska • Gornjokarlovačka • Dalmatinska • Žička • Za Australiju i Novi Zeland • Zapadnoamerička • Zapadnoevropska • Zahumsko-hercegovačka i primorska • Zvorničko-tuzlanska • Istočnoamerička • Kanadska • Kruševačka • Mileševska • Niška • Novogračaničko-srednjezapadnoamerička • Osečkopoljska i baranjska • Raško-prizrenska • Slavonska • Srednjoevropska • Sremska • Timočka • Temišvarska • Šabačka • Šumadijska |
| Ohridska arhiepiskopija | 

|  |  |
| --- | --- |
| Mitropolije | Skopska |
| Episkopije | Prespansko-pelagonijska • Bregalnička • Debarsko-kičevska • Pološko-kumanovska • Veleško-povardarska • Strumička |

 |
| Istorija | 

|  |  |
| --- | --- |
| Istorijske eparhije | Žičko-pećka arhiepiskopija • Pećka patrijaršija • Karlovačka mitropolija • Beogradska mitropolija • Cetinjska mitropolija |
| Savremeni period | Srpska pravoslavna crkva u Kraljevini Jugoslaviji • Srpska pravoslavna crkva u Drugom svetskom ratu • Srpska pravoslavna crkva u SFRJ • Srpska pravoslavna crkva u jugoslovenskim ratovima |

 |
| Crkvene teme: manastiri • svetitelji • praznici • patrijarsi • istorija • politika |